Na osnovu člana 21. Pravila o radu Sindikalne organizacije EPS Termoelektrane Kostolac, na sednici Glavnog odbora SO EPS TE Kostolac, održanoj dana: 17.03.2025. godine, usvojen je:

**PRAVILNIK**

**O RADU FONDA SOLIDARNOSTI SINDIKALNE ORGANIZACIJE EPS**

**„TERMOELEKTRANE KOSTOLAC“**

**OPŠTE ODREDBE**

Član 1.

Osnivač Fonda solidarnosti je Sindikalna organizacija EPS „Termoelektrane Kostolac“ iz Kostolca (u daljem tekstu SO EPS TE Kostolac).

Član 2.

Ovim Pravilnikom uređuju se prava i obaveze korisnika Fonda, upravljanje, poslovanje i postupak za ostvarivanje prava na pomoć i druga značajna pitanja za rad Fonda.

Član 3.

Praćenje rada Fonda i primenu ovog Pravilnika vršiće Glavni odbor SO EPS TE Kostolac. Godišnji finansijski izveštaj Fonda usvaja Skupština SO EPS TE Kostolac.

**CILJEVI I ZADACI FONDA**

Član 4.

Osnovni ciljevi Fonda su:

* Obezbeđivanje novčanih sredstava za rad Fonda;
* Pomoć radnicima u rešavanju ili ublažavanju određenih stanja socijalne potrebe;
* Izdvajanje novčanih sredstava za lečenje,nabavku lekova, ortopedskih, ortodontskih pomagala kao i drugih medicinskih pomagala za korisnika Fonda;
* Saradnja sa svim subjektima koji mogu doprineti efikasnijem radu Fonda.

1

**ČLANSTVO FONDA SOLIDARNOSTI**

Član 5.

Članovi Fonda solidarnosti su svi zaposleni koji su članovi Sindikalne organizacije EPS „Termoelektrane“ Kostolac. Članstvo prestaje istupanjem iz članstva Sindikata ili prekidom radnog odnosa kod Poslodavca.

**DUŽNOSTI I PRAVA ČLANSTVA FONDA**

Član 6.

Član Fonda ima pravo:

* Da koristi sredstva Fonda u skladu sa ovim pravilima i kriterijumima;
* Da bude informisan o radu i poslovanju Fonda;
* Da interveniše i ukazuje na nepravilnosti o radu;
* Da podnosi žalbe na rad i odluke o korišćenju sredstava Fonda.

Član 7.

Dužnosti članova Fonda su:

* Da učestvuje u finansiranju Fonda solidarnosti, prema opštim aktima i odlukama SO EPS TE Kostolac;
* Da podnese propisanu dokumentaciju uz zahtev za dodelu sredstava Fonda;
* Da se pridržava postupka za ostvarivanje prava na solidarnu pomoć;
* Da poštuje pravila i druga akta Fonda.

**UPRAVNI ODBOR FONDA SOLIDARNOSTI**

Član 8.

Upravni odbor Fonda solidarnosti bira Skupština SO EPS TE Kostolac na predlog Glavnog odbora. Upravni odbor Fonda čini Izvršni odbor SO EPS TE Kostolac, Predsednik Fonda i 3 člana fonda. Članovi fonda su po jedan iz:

* Odbora A (SO EPS TE Kostolac);
* Odbora B (SO EPS TE Kostolac);
* Odbora Direkcije (SO EPS TE Kostolac).

Predsednik Fonda solidarnosti je nadležan za predstavljanje zaposlenih-članova Sindikata SO EPS TE Kostolac u Fond solidarnosti Sindikata radnika EPS-a.

2

Član 9.

Mandat članova Odbora fonda traje 5 godina sa mogućnošću ponovog izbora. Mandat može prestati pre roka iz predhodnog stava i to:

* Pismenom ostavkom;
* Razrešenjem;
* Prestankom svojstva člana SO EPS TE Kostolac;
* Prestankom radnog odnosa.

Odluku o razrešenju donosi Glavni odbor SO EPS TE Kostolac.

Član 10.

Upravni odbor za svoj rad odgovara Glavnom odboru SO EPS TE Kostolac kome podnosi godišnji izveštaj o radu i poslovanju.

Upravni odbor zaseda najmanje jednom mesečno i donosi odluke većinom glasova od ukupnog broja članova fonda. Stručne i administrativne poslove obavljaće stručne službe SO EPS TE Kostolac.

**SREDSTVA FONDA SOLIDARNOSTI**

Član 11.

Fond solidarnosti ima namenski račun u vlasništvu SO EPS TE Kostolac i on se finansira od:

* Od članova SO EPS TE Kostolac koji izdvajaju u Fond solidarnosti 0.60% neto zarade ( po Pravilima o radu SO EPS TE Kostolac).
* Od Poslodavca a po Posebnom kolektivnom ugovoru za EPS;
* Donatorstvo, prilozi i drugi načini humanosti i solidarnosti;
* Vođenjem posebnih akcija za potrebe solidarnosti;
* Korišćenjem raznih finansijskih opcija i akcija u skladu sa Zakonom i drugim propisima.

Član 12.

Sredstva neiskorišćena u roku kalendarske godine mogu se preneti u narednu godinu. Sredstva se ne mogu koristiti u druge namene osim u namene predviđene ovim Pravilnikom.

3

**KORIŠĆENJE SREDSTVA FONDA SOLIDARNOSTI**

**-za članove Fonda i članove njihovih užih porodica-**

Član 13.

Sredstva Fonda namenski se koriste za pružanje materijalne pomoći članovima Fonda, članovima njihove uže porodice i porodici radnika preminulih ( u daljem tekstu korisnici pomoći).

Članovima uže porodice u smislu stava 1 ovog člana, smatraju se bračni drug i deca članova Fonda (do 26 godina starosti ako su nezaposlena).

Ukoliko su više članova uže porodice ujedno i članovi Fonda, svaki član Fonda može podneti zahtev isključivo u svoje ime.

Sredstva fonda dodeljuju se nepovratno.

Član 14.

* Materijalna pomoć neće se odobravati za iznose manje od 5.000,00 dinara za podneti zahtev;
* Materijalna pomoć neće se odobravati za iznose veće od 150.000,00 dinara izuzev u slučajevima nefunkcionisanja Fonda solidarnosti sindikata radnika EPS-a. Odluku o odobravanju materijalnih pomoći većih od 150.000,00 dinara donosi Glavni odbor SO EPS TE Kostolac vodeći se finansijskim mogućnostima Fonda.

Član 15.

Za materijalne pomoći preko 150.000,00 din, upućuje se zahtev Fondu solidarnosti Sindikata radnika Elektroprivrede Srbije.

Fond solidarnosti SO EPS TE Kostolac ce vršiti plaćanja u vrednosti od 10% ukupnih odobrenih sredstava za lečenje članova Fonda, na račun Fonda solidarnosti Sindikata radnika EPS-a (u skladu sa Pravilnikom i dostavljenom Odlukom Fonda solidarnosti Sindikata radnika EPS-a).

Član 16.

Odluku o dodeli sredstava Fonda donosi Upravni odbor na osnovu ličnih zahteva članova Fonda.

Članovima Fonda, materijalna pomoć dodeljuje se u sledećim uslovima:

1. Da se nalazi u stanju određene socijalne potrebe predviđene ovim pravilnikom;

2. Da postoji dokaz o stanju socijalne potrebe: izvod rođenih, izvod umrlih, otpusna lista, izveštaj lekara specijaliste ne stariji od 6 meseci, račun za lek ne stariji od 3 meseca.

3. Da je podnet zahtev sa neophodnom dokumentacijom;

4. Da odluku o dodeli donese nadležni organ Fonda solidarnosti.

4

Član 17.

Korisnicima Fonda, materijalna pomoć koja ne utiče na dalje participiranje u Fondu, dodeljuje se u sledećim slučajevima:

1. Za Rođenje deteta - **20.000,00 dinara**;
2. Za smrt člana Fonda, porodici - **20.000,00 dinara**;
3. Za smrt bračnog druga, deteta ili roditelja člana Fonda - **20.000,00 dinara;**
4. Za odsustvovanja sa rada zbog bolovanja, 26 dana i duže - **20.000,00 dinara;**
5. Za kupovinu stakala za naočare ili kontaktna sočiva za zaposlene i decu zaposlenih do navršenih 26 godina života, ako nisu u radnom odnosu, najviše do **20.000,00 dinara;**
6. Za lečenje ( nabavku lekova, snimanja, analize i sl.) ne više od **10.000,00 dinara**;
7. **Članovima Sindikata - korisnicima Fonda koji su na radu kod drugog Poslodavca, trudnicama za prenatal test najviše do: 50.000,00 dinara;**

* Sredstva iz stava 4 ovog člana, odnose se samo za članove Fonda ako je bolovanje plaćeno manje od 100%.
* Sredstva iz stava 6 ovog člana ne odobravaju se članovima uže porodice ako su zaposlena.

Član 18.

Sredstva Fonda odobravaju se korisniku Fonda jednom u toku kalendarske godine, ukoliko se ne radi o dužoj, teškoj hroničnoj bolesti (u skladu sa mogućnostima) i to u sledećim slučajevima:

1. Za hirurške intervencije člana Fonda odobravaju se sredstva- najviše do: **150.000,00 dinara**, a za člana uže porodice člana Fonda-najviše do**: 60.000,00 dinara**;
2. Za profakture i račune na ime lečenja (nabavku lekova, snimanja, analize, pregleda i sl.) korisnika Fonda, odobravaju se sredstva - najviše do: **40.000,00 dinara**;
3. Za nabavku ortopedskih i drugih pomagala (štaka, slušnih aparata, maski za pomoć pri disanju ... itd.) članu Fonda, odobravaju se sredstva-najviše do: **100.000,00** **dinara**, a za člana uže porodice - najviše do: **50.000,00 dinаrа**;
4. Za hirurške intervencije vezane za stomatologiju, članu Fonda odobravaju se sredstva - najviše do: **60.000,00 dinаra;**
5. **,** a za člana uže porodice - najviše do: **30.000,00 dinara;**
6. Za ortodontska pomagala (proteze), deci članova Fonda do navršenih 26 godina života ako nisu u radnom odnosu, odobravaju se sredstva-najviše do: **60.000,00 dinara**;
7. Za prenatal test za trudnice odobravaju se sredstva-najviše do: **80.000,00 dinara**;
8. Za kupovinu stakala za naočare ili kontaktnih sočiva kod dioptrije 3 i više, jednom u tri godine članu Fonda i članovima njegove uže porodice, odobravaju se sredstva - najviše do: **30.000,00 dinara**;
9. Za pripremu vantelesne oplodnje člana Fonda, odobravaju se sredstva - najviše do: **150.000,00 dinara**, jednom u toku kalendarske godine;
10. Za člana Fonda koji je doživeo povredu na radu odobravaju se sredstva za lečenje do: **150.000,00 dinara**;

5

1. Za člana Fonda koji je doživeo povredu na radu odobravaju se sredstva za dodatno banjsko lečenje, u prvoj godini nastanka povrede;
2. Za kupovinu svih sredstava koja su usmerena i u funkciji bezbednosti i zaštiti zdravlja zaposlenih - članova Fonda, a po odluci Glavnog odbora SO EPS TE Kostolac;
3. Trećim licima, a po odluci Glavnog odbora SO EPS TE Kostolac.

**KORIŠĆENJE SREDSTVA FONDA SOLIDARNOSTI**

**-za članove Sindikata koji su na radu kod drugog Poslodavca-**

Član 19.

Članovima Sindikata - korisnicima Fonda koji su na radu kod drugog Poslodavca odobravaće se solidarna pomoć u skladu sa članom 17. ovog Pravilnika i ista ne utiču na dalju participaciju u Fondu.

Korisnicima Fonda koji su na radu kod drugog Poslodavca odobravaće se solidarna pomoć u skladu sa članom 18. ovog Pravilnika i to najviše do 10.000,00 dinara u toku kalendarske godine.

**POSLOVANJE I DOKUMENTACIJA FONDA**

Član 20.

Zahtev člana Fonda za korišćenje sredstava mora biti uredno popunjen i uz njega se prilaže sledeća neophodna dokumentacija:

-Zdravstveni nalaz ne stariji od 6 meseci;

-Predračun uz obavezu dostavljanja fiskalnog računa a po uplati;

-Fiskalni i gotovinski račun na ime korisnika ne stariji od 3 meseca;

-Očitana zdravstvena knjižica;

-Fotokopija (očitana) lična karta;

-Doznake koje potvrđuju bolovanje od 26 dana i duže;

-Broj tekućeg računa ( ako se vrši refundacija).

Član 21.

Dokumenta Fonda solidarnosti moraju biti uredna i dostupna na uvid svim članovima SO EPS TE Kostolac.

Za ažurno vođenje dokumentacije odgovorni su Predsednik i članovi Fonda solidarnosti.

6

Član 21.

Poslove materijalno-finansijskog poslovanja Fonda vrše stručne službe SO EPS TE Kostolac.

Nadzor nad pravilnošću i zakonitošću rada, poslovanja i korišćenju sredstava Fonda, vrši Nadzorni odbor SO EPS TE Kostolac.

**PRESTANAK RADA FONDA SOLIDARNOSTI**

Član 22.

Odluku o prestanku rada Fonda solidarnosti Sindikalne organizacije EPS „Termoelektrane“ Kostolac donosi Skupština na predlog Glavnog odbora SO EPS TE Kostolac.

**PRELAZNE I ZAVRŠNE ODREDBE**

Član 23.

Izmene i dopune ovog Pravilnika su u nadležnosti Glavnog odbora SO EPS TE Kostolac.

Član 24.

Pravilnik o radu Fonda solidarnosti Sindikalne organizacije EPS „Termoelektrane Kostolac“, stupa na snagu 10 dana od dana njegovog usvajanja.

U Kostolcu: 17.03.2025. godine.

Predsednik SO EPS TE Kostolac

Dušan Bakić

\_\_\_\_\_\_\_\_\_\_\_\_\_\_\_\_\_\_\_\_\_\_\_

7